OpenLLM-France/wikimedia huggingface dataset:
# Gabre

El gabre és una roca ígnia intrusiva màfica, de color fosc, de gra gros, químicament equivalent al basalt. Està formada bàsicament per plagiòclasi càlcica que conté una proporció d’anortita superior al 50 %, cosa que la distingeix de la diorita en el diagrama QAPF, piroxè i sovint per olivina.
La major part de la superfície de la Terra està formada pel gabre de l'escorça oceànica, produïda pel magmatisme basàltic en les dorsals oceàniques. Com a roca plutònica es forma quan magma, atrapat sota la superfície de la Terra es refreda en un massa cristal·lina.
És l’equivalent dels basalts volcànics. El gabre té una textura amb grans d'una mida força regular, és color verd fosc i és atacable per la meteorització. L'acció d'un metamorfisme lleuger n'origina els metagabres. El gabre es forma en grans paquets massissos, sovint amb diferències en l'acidesa de la roca entre el nucli i la perifèria del paquet on també hi poden existir disposicions, en anelles o cercles, de diferent composició.
Els gabres (o gabroides) es subdivideixen atesa la presència de quars o de feldspatoide i el seu contingut relatiu d’ortopiroxens i clinopiroxens, o la presència d’olivina. Tenint en compte el mineral més present, el gabre és pot qualificar d’olivínic, hornblèndic, ortopiroxènic, nefelínic, etc.

## Etimologia

El terme "gabbro" es començà a usar cap al 1760 per anomenar les roques (ofiolítiques) que es van trobar als Apenins amb el nom de Gabbro, un llogaret a prop de Rosignano Marittimo a la Toscana. El 1809, el geòleg alemany Christian Leopold von Buch va utilitzar el terme de forma més restrictiva en la descripció d'aquestes roques ofiolítiques italianes i va assignar el nom "gabbro" a les roques que els geòlegs actualment anomenen "metagabres" (gabre metamorfosat).

## Referències

* ↑ «Gabbro» (en anglès). Mindat. [Consulta: 22 octubre 2016].
* ↑ «Gabre». Gran Enciclopèdia Catalana. Barcelona: Grup Enciclopèdia Catalana. [Consulta: 29 maig 2010].
* 1 2 Riba, O. et al.. «gabre». Diccionari de Geologia, 1997. [Consulta: 23 juliol 2024].
* ↑ Sterry, T.. Geological History of Serpentines, a Proceedings and transactions of the Royal Society of Canada (en anglès). 1. digitalitzada. Royal Society of Canada, 1883, p. 179.

## Vegeu també

* Peridotita

## Enllaços externs

* Gabre
# Mercurial (planta)

Mercurials (Mercurialis) és un gènere de plantes de la família Euphorbiaceae o euforbiàcies.

## Particularitats

Hi ha 8 - 10 espècies a Europa i una a Àsia. Als Països Catalans es troben 4 espècies i 3 subespècies. La més comuna és el malcoratge, melcoratge o morquerol.

## Etimologia

El nom "mercurial", amb què de vegades es coneixen aquestes plantes, no és el veritable nom comú en català, car està derivat de la nomenclatura científica o nom llatí del gènere (Mercurialis).
Mercurialis fa referència a Mercuri, déu del comerç en la mitologia romana, a qui hom atribueix el descobriment de les propietats medicinals d'aquesta planta.

## Taxonomia

* Mercurialis ambigua - malcoratge bast
* Mercurialis annua - malcoratge, morquerol
* Mercurialis huetii
* Mercurialis corsica
* Mercurialis canariensis
* Mercurialis elliptica
* Mercurialis reverchonii
* Mercurialis tomentosa - botja blanca, botja peluda, herba blanca, orella de rata
* Mercurialis perennis - malcoratge de bosc, agrelleta de bou
* Mercurialis ovata
* Mercurialis leiocarpa

## Referències

* ↑ Mercurialis

## Enllaços externs

* UIB Herbari virtual - Mercurialis tomentosa
* UIB Herbari virtual - Mercurialis ambigua
# Li Rui

    En aquest nom xinès, el cognom és Li.
Li Rui (xinès: 李锐) (Suzhou, 8 de desembre de 1768 - Suzhou, 30 de juny de 1817) va ser un matemàtic xinès. Li Rui va descobrir independentment una versió equivalent del que avui coneixem com la regla dels signes de Descartes.
Poc es coneix de la seva vida, algunes fonts diuen que va néixer el 1769. Se sap que va estudiar a l'Acadèmia Ziyang, on va ser deixeble de polític i intel·lectual Ruan Yuan i del filòleg Qian Daxin i que va ser el principal col·laborador de Ruan Yuan en l'elaboració del diccionari biogràfic d'astrònoms matemàtics xinesos publicat el 1799. L'any anterior havia descobert un manuscrit de Li Ye del Yigu Yanduan, Desenvolupament per peces (1259) que estava perdut i l'havia editat amb un ampli comentari, utilitzant tècniques filològiques per recuperar els materials perduts i restaurar les arrels de la "matemàtica xinesa".
Va morir el 1817 i, posteriorment, el seu mestre Ruan Yuan, va fer editar les seves obres completes el 1823, composat per onze tractats: set sobre sistemes astronòmics antics i quatre sobre mètodes tradicionals de còmput.

## Referències

* ↑ 萬生 i 鈍, 1982, p. 85.
* ↑ Dun i Dauben, 2002, p. 302.
* ↑ Pollet, 2020, p. 7.
* ↑ Pollet, 2014, p. 385 i ss.
* ↑ Elman, 2006, p. 67.

## Bibliografia

* Dun, Liu; Dauben, Joseph W. «China». A: Joseph Warren Dauben, Christof J. Scriba (eds.). Writing the History of Mathematics: Its Historical Development (en anglès). Birkhäuser, 2002, p. 297-306. ISBN 3-7643-6166-2.
* Elman, Benjamin A. A Cultural History of Modern Science in China (en anglès). Harvard University Press, 2006. ISBN 978-0-674-02306-2.
* Miao, Tian «The Early Stage of the Professionalization and Institutionalization of Mathematics in Late Nineteenth-Century China» (en anglès). Chinese Annals of History of Science and Technology, Vol. 2, Num. 1, 2018, pàg. 1-33. DOI: 10.3724/SP.J.1461.2018.01001. ISSN: 2096-4226.
* Pollet, Charlotte V. «The Influence of Qing Dynasty Editorial Work on the Modern Interpretation of Mathematical Sources: The Case of Li Rui's Edition of Li Ye's Mathematical Treatises» (en anglès). Science in Context, Vol. 27, Num. 3, 2014, pàg. 385-422. DOI: 10.1017/S026988971400012X. ISSN: 0269-8897.
* Pollet, Charlotte V. The Empty And The Full: Li Ye And The Way Of Mathematics (en anglès). World Scientific, 2020. ISBN 978-981-120-947-5.
* 萬生, 洪; 鈍, 劉 «汪萊, 李銳與乾嘉學派» (en xinès). 期 漢學研究 民, Vol. 10, Num. 1, 1982, pàg. 85-103.

## Enllaços externs

* O'Connor, John J.; Robertson, Edmund F. «Li Rui» (en anglès). MacTutor History of Mathematics archive. School of Mathematics and Statistics, University of St Andrews, Scotland.
# Anèmia aplàstica

L'anèmia aplàstica ve del terme a‑/an‑ ἀ‑/ἀν = grec.‘no' + plas‑ πλάσσω = grec. ‘moldejar' [modern. ‑plàstica ‘formació cel·lular']; i és el desenvolupament incomplet o defectuós de les línies cel·lulars de la medul·la òssia i, per tant, no hi ha una reposició de les cèl·lules. Aquesta anèmia afecta els tres tipus de cèl·lules sanguines (hematies, leucòcits i plaquetes).

## Causes

Es deu per una destrucció de les cèl·lules mare pluripotents que es pot donar per diverses causes:

### Congènites

Ve acompanyada de la malaltia de Fanconi que és autosòmica recessiva amb pancitopènia.

#### Símptomes

* Taques a la pell.
* Alteracions renals.
* Malformacions als ossos.
* Infeccions freqüentes.
* Pot avançat com una leucèmia aguda.

### Adquirides

Acostumen a ser per causes desconegudes, però també es pot donar per: radiacions ionitzants, per desviació del benzè, per medicació (cloramfenicol, sulfamides, fenilbutazona…), infecció pel virus de l'hepatitis generalment el B o per un problema autoimmune.

## Tractament

* Suspensió de qualsevol possible agent etiològic o causal.
* Transfusions.
* Trasplantament de la medul·la òssia. (És la solució més adient)

## Supervivència

* 80% En la gent jove.
* 40-70% En la gent gran.
* 0% Si no hi ha tractament.

## Dades de laboratori
### En la sang perifèrica

* Hi ha normocromia (coloració normal de les cèl·lules) i normocitosi (mida normal de les cèl·lules) o lleugera macrocitosi (augment de la mida de les cèl·lules).
* El recompte eritrocitari és molt baix.
* El recompte de granulòcits és inferior a 500/mm₃ i el de les plaquetes inferior a 20.000/mm₃.
* Alta concentració de ferro en sang.

### En la medul·la òssia

* Disminució de la cel·lularitat, amb disminució del teixit hematopoètic per teixit gras.

## Referències

* ↑ «Diccionari Mèdic». Arxivat de l'original el 2007-05-17. [Consulta: 7 març 2009].
* ↑ Aplastic anemia Arxivat 2009-04-22 a Wayback Machine. de Mount Sinai Hospital
* ↑ «Yale Medical Group». Arxivat de l'original el 2007-10-06. [Consulta: 7 març 2009].
* ↑ Monografia
# Li Rui

    En aquest nom xinès, el cognom és Li.
Li Rui (xinès: 李锐) (Suzhou, 8 de desembre de 1768 - Suzhou, 30 de juny de 1817) va ser un matemàtic xinès. Li Rui va descobrir independentment una versió equivalent del que avui coneixem com la regla dels signes de Descartes.
Poc es coneix de la seva vida, algunes fonts diuen que va néixer el 1769. Se sap que va estudiar a l'Acadèmia Ziyang, on va ser deixeble de polític i intel·lectual Ruan Yuan i del filòleg Qian Daxin i que va ser el principal col·laborador de Ruan Yuan en l'elaboració del diccionari biogràfic d'astrònoms matemàtics xinesos publicat el 1799. L'any anterior havia descobert un manuscrit de Li Ye del Yigu Yanduan, Desenvolupament per peces (1259) que estava perdut i l'havia editat amb un ampli comentari, utilitzant tècniques filològiques per recuperar els materials perduts i restaurar les arrels de la "matemàtica xinesa".
Va morir el 1817 i, posteriorment, el seu mestre Ruan Yuan, va fer editar les seves obres completes el 1823, composades per onze tractats: set sobre sistemes astronòmics antics i quatre sobre mètodes tradicionals de còmput.

## Referències

* ↑ 萬生 i 鈍, 1982, p. 85.
* ↑ Dun i Dauben, 2002, p. 302.
* ↑ Pollet, 2020, p. 7.
* ↑ Pollet, 2014, p. 385 i ss.
* ↑ Elman, 2006, p. 67.

## Bibliografia

* Dun, Liu; Dauben, Joseph W. «China». A: Joseph Warren Dauben, Christof J. Scriba (eds.). Writing the History of Mathematics: Its Historical Development (en anglès). Birkhäuser, 2002, p. 297-306. ISBN 3-7643-6166-2.
* Elman, Benjamin A. A Cultural History of Modern Science in China (en anglès). Harvard University Press, 2006. ISBN 978-0-674-02306-2.
* Miao, Tian «The Early Stage of the Professionalization and Institutionalization of Mathematics in Late Nineteenth-Century China» (en anglès). Chinese Annals of History of Science and Technology, Vol. 2, Num. 1, 2018, pàg. 1-33. DOI: 10.3724/SP.J.1461.2018.01001. ISSN: 2096-4226.
* Pollet, Charlotte V. «The Influence of Qing Dynasty Editorial Work on the Modern Interpretation of Mathematical Sources: The Case of Li Rui's Edition of Li Ye's Mathematical Treatises» (en anglès). Science in Context, Vol. 27, Num. 3, 2014, pàg. 385-422. DOI: 10.1017/S026988971400012X. ISSN: 0269-8897.
* Pollet, Charlotte V. The Empty And The Full: Li Ye And The Way Of Mathematics (en anglès). World Scientific, 2020. ISBN 978-981-120-947-5.
* 萬生, 洪; 鈍, 劉 «汪萊, 李銳與乾嘉學派» (en xinès). 期 漢學研究 民, Vol. 10, Num. 1, 1982, pàg. 85-103.

## Enllaços externs

* O'Connor, John J.; Robertson, Edmund F. «Li Rui» (en anglès). MacTutor History of Mathematics archive. School of Mathematics and Statistics, University of St Andrews, Scotland.
# Gabriel Kicsid

Gabriel Kicsid (Imeni, 2 d'abril de 1948) és un jugador d'handbol romanès, ja retirat, que va competir durant la dècada de 1970.
El 1972 va prendre part en els Jocs Olímpics d'Estiu de Munic, on va guanyar la medalla de bronze en la competició d'handbol. Hi va jugar els sis partits i marcà dotze gols. Quatre anys més tard, als Jocs de Montreal guanyà la medalla d'argent en la mateixa competició. Hi jugà quatre partits, inclosa la final, i va marcar quatre gols. En el seu palmarès també destaca la medalla d'or al Campionat del Món de 1970 i 1974. Amb la selecció jugà un total de 205 partits en què marcà 530 gols.
A nivell de clubs jugà al Steaua de Bucarest, amb qui va guanyar 12 edicions de la lliga romanesa d'handbol i la Copa d'Europa d'Handbol de 1977.

## Referències

* ↑ «Olympedia – Gabriel Kicsid». [Consulta: 25 desembre 2023].
* 1 2 «Gabriel Kicsid - Comitetul Olimpic si Sportiv Roman». [Consulta: 25 desembre 2023].
# Divisió de Prayagraj

La divisió de Prayagraj és una entitat administrativa de l'Índia a Uttar Pradesh, formada per districtes.
Allahabad ja fou una divisió de l'Índia Britànica governada per un Comissionat a les Províncies del Nord-oest i després Províncies Unides d'Agra i Oudh. El formaven els districtes següents:
* Districte de Cawnpur
* Districte de Fatehpur
* Districte de Banda
* Districte d'Allahabad
* Districte d'Hamirpur
* Districte de Jaunpur
La seva superfície era de 35.600 km² i la població el 1881 de 5.754.855 habitants dels que poc més d'un 10% eren musulmans. La formaven 11.934 pobles
A l'Índia independent i després de la reorganització administrativa de 1956, fins a l'any 2000 la divisió la formaven els districtes del baix Doab, que eren:
* Districte d'Etawah
* Districte de Farrukhabad
* Districte de Kanpur
* Districte de Fatehpur
* Districte d'Allahabad
El 2000, degut a la separació d'Uttaranchal la divisió fou reorganitzada: Els districtes d'Etawah, Farrukhabad i Kanpur van formar la nova divisió de Kanpur. El districte de Paratpgarh (de la divisió de Faizabad) li fou incorporat; la part occidental del districte d'Allahabad es van separar per formar el districte de Kaushambi. Per tant, la divisió va quedar formada pels següents districtes:
* Districte d'Allahabad
* Districte de Kaushambi
* Districte de Fatehpur
* Districte de Pratapgarh
# Mount Leonard

Mount Leonard és una població dels Estats Units a l'estat de Missouri. Segons el cens del 2000 tenia 123 habitants.

## Demografia

Segons el cens del 2000, Mount Leonard tenia 123 habitants, 38 habitatges, i 31 famílies. La densitat de població era de 474,9 habitants per km².
Dels 38 habitatges en un 42,1% hi vivien nens de menys de 18 anys, en un 65,8% hi vivien parelles casades, en un 15,8% dones solteres, i en un 18,4% no eren unitats familiars. En el 15,8% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,24 i el nombre mitjà de persones que vivien en cada família era de 3,48.
Per edats la població es repartia de la següent manera: un 36,6% tenia menys de 18 anys, un 8,9% entre 18 i 24, un 23,6% entre 25 i 44, un 20,3% de 45 a 60 i un 10,6% 65 anys o més.
L'edat mediana era de 31 anys. Per cada 100 dones de 18 o més anys hi havia 95 homes.
La renda mediana per habitatge era de 20.833 $ i la renda mediana per família de 18.750 $. Els homes tenien una renda mediana de 18.125 $ mentre que les dones 13.906 $. La renda per capita de la població era de 7.405 $. Entorn del 46,2% de les famílies i el 48,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Leonard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Mount Leonard». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Babilònia la gran

Babilònia la gran és un dels personatges que apareixen en el llibre bíblic de la Revelació o Apocalipsi de Sant Joan, concretament en els capítols 17 i 18. S'associa amb l'Anticrist i la Bèstia de l'Apocalipsi en connexió amb el regne de set caps i deu banyes.
S'esmenta a l'Apocalipsi, capítol 17, verset 1, on diu:
* Després vingué un dels set àngels de les set copes i em parlà així: «Vine, i et mostraré la condemna de la gran prostituta, que viu vora les aigües, Els reis de la terra s'han prostituït amb ella, i els habitants del món s'han embriagat amb el vi de la seva prostitució.

## Interpretacions

* Catolicisme: Babilònia la gran representava la Roma pagana dels primers segles.
* Protestantisme: Per la majoria de grups representa la religió catòlica.
* Testimonis de Jehovà: Babilònia la gran és l'imperi de la religió falsa, que serien totes les religions a excepció de la dels Testimonis de Jehovà, cristians autèntics que no s'han prostituït col·laborant amb els governs.
# Irene Vázquez Mier

Irene Vázquez Mier (1924 - 2021) fou una psicòloga i promotora de la formació de directius, d'origen asturià.
En reconeixement d'una molt destacada trajectòria dins la qual, singularment a partir de la fundació de l'Escola d'Alta Direcció i Administració (EADA) l'any 1957, la seva tasca ha marcat un estil en el desenvolupament de la formació dels directius d'empresa, en la inserció de la dona en el món d'avui i en el progrés econòmic i social. Per tot això el 2003 li fou atorgada la Creu de Sant Jordi.

## Referències

* ↑ «Web de la Fundació d'EADA». Arxivat de l'original el 2015-07-17. [Consulta: 26 març 2015].
* ↑ Creus de Sant Jordi 2003
# Dipterocarpus

Dipterocarpus és un gènere de plantes amb flor dins la família de les dipterocarpàcies (Dipterocarpaceae).
La majoria de les espècies són arbres de la selva pluvial.

## Taxonomia

* Dipterocarpus acutangulus Vesque
* Dipterocarpus alatus Roxb. ex G.Don
* Dipterocarpus applanatus Slooten
* Dipterocarpus baudii Korth.
* Dipterocarpus borneensis Slooten
* Dipterocarpus bourdilloni
* Dipterocarpus caudatus Foxw.
* Dipterocarpus caudiferus Merr.
* Dipterocarpus chartaceus Sym.
* Dipterocarpus cinereus
* Dipterocarpus concavus Foxw.
* Dipterocarpus confertus Slooten
* Dipterocarpus conformis Slooten
* Dipterocarpus coriaceus Slooten
* Dipterocarpus cornutus Dyer
* Dipterocarpus costatus Gaertn.f.
* Dipterocarpus costulatus Slooten
* Dipterocarpus crinitus Dyer
* Dipterocarpus cuspidatus
* Dipterocarpus dyeri Pierre
* Dipterocarpus elongatus Korth.
* Dipterocarpus eurynchus Miq.
* Dipterocarpus fagineus
* Dipterocarpus fusiformis
* Dipterocarpus geniculatus Vesque
* Dipterocarpus glabrigemmatus
* Dipterocarpus glandulosus
* Dipterocarpus globosus Vesque
* Dipterocarpus gracilis Blume
* Dipterocarpus grandiflorus (Blanco) Blanco
* Dipterocarpus hasseltii Blume
* Dipterocarpus hispidus
* Dipterocarpus humeratus Slooten
* Dipterocarpus incanus
* Dipterocarpus indicus
* Dipterocarpus insignis
* Dipterocarpus intricatus Dyer
* Dipterocarpus kerrii King
* Dipterocarpus kunstleri King
* Dipterocarpus lamellatus Hook.f
* Dipterocarpus littoralis
* Dipterocarpus lowii Hook.f.
* Dipterocarpus mundus Slooten
* Dipterocarpus nudus
* Dipterocarpus oblongifolius Blume
* Dipterocarpus obtusifolius Teijsm. ex Miq.
* Dipterocarpus ochraceus
* Dipterocarpus orbicularis
* Dipterocarpus pachyphyllus
* Dipterocarpus palembanicus Slooten
* Dipterocarpus penangianus Foxw.
* Dipterocarpus perakensis
* Dipterocarpus retusus Blume
* Dipterocarpus rigidus Ridley
* Dipterocarpus rotindifolius Foxw.
* Dipterocarpus rotundifolius
* Dipterocarpus sarawakensis
* Dipterocarpus semivestitus
* Dipterocarpus stellatus
* Dipterocarpus sublamellatus Foxw.
* Dipterocarpus tempehes Slooten
* Dipterocarpus tonkinensis
* Dipterocarpus tuberculatus Roxb.
* Dipterocarpus turbinatus C.F.Gaertn.
* Dipterocarpus validus Blume
* Dipterocarpus verrucosus Foxw. ex Slooten
* Dipterocarpus zeylanicus

## Referències

* Taxonomia
# Newark (Missouri)

Newark és una població dels Estats Units a l'estat de Missouri. Segons el cens del 2000 tenia 100 habitants.

## Demografia

Segons el cens del 2000, Newark tenia 100 habitants, 45 habitatges, i 27 famílies. La densitat de població era de 120,7 habitants per km².
Dels 45 habitatges en un 24,4% hi vivien nens de menys de 18 anys, en un 55,6% hi vivien parelles casades, en un 0% dones solteres, i en un 40% no eren unitats familiars. En el 40% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 3.
Per edats la població es repartia de la següent manera: un 25% tenia menys de 18 anys, un 6% entre 18 i 24, un 27% entre 25 i 44, un 23% de 45 a 60 i un 19% 65 anys o més.
L'edat mediana era de 40 anys. Per cada 100 dones de 18 o més anys hi havia 127,3 homes.
La renda mediana per habitatge era de 20.250 $ i la renda mediana per família de 24.792 $. Els homes tenien una renda mediana de 21.250 $ mentre que les dones 26.250 $. La renda per capita de la població era de 10.634 $. Entorn del 5,9% de les famílies i el 13,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newark». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Newark». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Birdland (club)

El Birdland és un club de jazz que va veure la llum a New York el 1949. El Birdland original era al número 1678 de Broadway Avenue, molt a la vora del carrer 52 de Manhattan. Va tancar el 1965 degut a un lloguer massa car, i va reobrir per una nit el 1979. El seu renaixement comença el 1986.

## El Birdland en versió original

El Birdland dels començaments va ser anomenat així pels seus propietaris Morris Levy i Irving Levy en honor de Charlie Parker sobrenomenat "Bird", que era l'estrella del club. Sovint se li associa el club però la sala, d'una capacitat de 400 places, ha atret també altres músics de jazz, que hi han fet de vegades enregistraments. Es pot citar el Live at Birdland de John Coltrane, Live At Birdland (Toshiko - Mariano Quartet), i la cançó d'èxit de George Shearing, Lullaby of Birdland, així com Dizzy Gillespie, Thelonious Monk, Miles Davis, Bud Powell, Stan Getz i Lester Young entre d'altres. Originalment, la mascota dels concerts era Pee Wee Marquette, personatge pintoresc i minúscul de qui el disc jockey Symphony Sid en prenia de vegades el relleu.
Durant el seu temps de glòria, el Birdland estava de moda entre les celebritats. Gary Cooper, Marilyn Monroe o fins i tot Joe Louis el sovintejaven. Sammy Davis Jr. també hi ha actuat. Malgrat el seu passat il·lustre, el club va perdre pistonada als anys 60 i va acabar tancant el 1965.

## Renaixement

La versió actual del Birdland obre a Manhattan Uptown, el 2745 Broadway (a l'altura del carrer 106), però s'estableix finalment al carrer 44, a l'oest de la 8a avinguda a Manhattan Midtown. Grans músics hi actuen actualment com Michael Brecker, Pat Metheny, Lee Konitz, Diana Krall, Dave Holland, Regina Carter, i Tito Puente. És tan destacable que Toshiko Akiyoshi hi va oferir el seu darrer concert el 29 de desembre de 2003.

## Referències

* 1 2 3 4 5 6 Kenneth T. Jackson: The Encyclopedia of New York City: The New York Historical Society; Yale University Press; 1995. P. 110.

## Enllaços externs

* (anglès) Web oficial
# Goldebek

Goldebek (frisó septentrional Golbäk, danès Goldbæk) és una ciutat del districte de Nordfriesland, dins l'Amt Mittleres Nordfriesland, a l'estat alemany de Slesvig-Holstein. Es troba a 25 kilòmetres al nord-est d'Husum i 25 kilòmetres al nord-oest de Flensburg. El 31 de desembre del 2023 tenia 377 habitants.

## Referències

* ↑ «Alle politisch selbständigen Gemeinden mit ausgewählten Merkmalen am 31.12.2023» (en alemany), 28-10-2024. [Consulta: 15 març 2025].
# Paul Barth

Paul Barth (9 de maig de 1921 - Basilea, febrer 1974) va ser un tirador d'esgrima suís, especialista en espasa, guanyador d'una medalla olímpica.
El 1952 va prendre part en els Jocs Olímpics d'Estiu de Hèlsinki, on guanyà la medalla de bronze en la prova d'espasa per equips del programa d'esgrima.

## Referències

* ↑ «Olympedia – Paul Barth». [Consulta: 5 setembre 2023].
# Opòssum cuagruixut

L'opòssum cuagruixut (Lutreolina crassicaudata) és una espècie d'opòssum de Sud-amèrica. Viu al Brasil, l'Argentina, Bolívia, l'Uruguai, el Paraguai, Colòmbia i Guaiana. Les poblacions d'aquests dos últims països estan aïllades de les poblacions de la resta de països.
Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :